CELEX: 31996R1798
Language: ro
Date: 1996-09-17 00:00:00
Title: Regulamentul (CE) nr. 1798/96 al Comisiei din 17 septembrie 1996 de modificare a anexei III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală

03/Volumul 19
            
            
               RO
            
            
               Jurnalul Ofícial al Uniunii Europene
            
            
               215
            
         31996R1798
   
               L 236/23
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1798/96 AL COMISIEI
   
   din 17 septembrie 1996
   de modificare a anexei III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2377/90 al Consiliului din 26 iunie 1990 de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală (1), astfel cum a fost modificat ultima dată prin Regulamentul (CE) nr. 1742/96 al Comisiei (2), în special articolele 7 și 8,
   întrucât, în conformitate cu Regulamentul (CEE) nr. 2377/90, este necesar ca limitele maxime de reziduuri de medicamente de uz veterinar să fie stabilite progresiv pentru toate substanțele farmacologic active utilizate în Comunitate în medicamentele de uz veterinar care urmează să fie administrate animalelor de la care se obțin produse alimentare;
   întrucât limitele maxime de reziduuri nu pot fi stabilite decât după examinarea de către comitetul pentru medicamentele de uz veterinar a tuturor informațiilor pertinente privind securitatea reziduurilor substanței în cauză pentru consumatorul de alimente de origine animală și impactul reziduurilor asupra prelucrării la scară industrială a produselor alimentare;
   întrucât este necesar ca, în momentul stabilirii limitelor maxime pentru reziduurile de medicamente de uz veterinar prezente în alimentele de origine animală, să se determine speciile de animale la care aceste reziduuri pot fi prezente, nivelurile autorizate pentru fiecare dintre tipurile de carne obținută de la animalul tratat (produse de analizat) și natura reziduului pertinent pentru controlul reziduurilor (tip de reziduu);
   întrucât, în conformitate cu legislația comunitară în materie, pentru controlul reziduurilor este necesar să fie stabilite limite maxime ale reziduurilor pentru produsele de analizat, și anume ficatul sau rinichii; întrucât ficatul și rinichii sunt adesea extrași din carcasele care fac obiectul unor schimburi internaționale și din această cauză este important, de asemenea, să fie stabilite valori limită pentru țesuturile musculare sau adipoase;
   întrucât, în cazul medicamentelor de uz veterinar ce urmează a fi administrate păsărilor ouătoare, animalelor cu lapte sau albinelor, este de asemenea necesar să fie stabilite valorile limită pentru ouă, lapte sau miere;
   întrucât au fost furnizate date științifice pentru soluționarea problemelor încă nerezolvate privind securitatea și reziduurile; întrucât aceste informații nu sunt suficiente pentru a încheia evaluarea albendazolului, tiamfenicolului, oxibendazolului, flubendazolului și azaperonei în vederea inserării acestor substanțe în anexa I la Regulamentul (CE) nr. 2377/90;
   întrucât la momentul de față au fost prezentate informații suplimentare pentru albendazol, tiamfenicol, oxibendazol, flubendazol; întrucât durata de valabilitate a valorilor provizorii ale limitelor maxime de reziduuri prevăzute anterior la anexa III la Regulamentul (CEE) nr. 2377/90 pentru substanțele menționate anterior va fi prelungită pentru a permite finalizarea evaluării științifice în curs;
   întrucât este necesar să fie prevăzut un termen de șaizeci de zile înainte de intrarea în vigoare a prezentului regulament pentru a permite statelor membre să procedeze, în conformitate cu dispozițiile prezentului regulament, la toate adaptările necesare în cazul autorizațiilor de punere în circulație a medicamentelor de uz veterinar în cauză acordate în temeiul Directivei 81/851/CEE a Consiliului (3), astfel cum a fost modificată ultima dată prin Directiva 93/40/CEE (4);
   întrucât măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,
   ADOPTĂ PREZENTUL REGULAMENT:
   Articolul 1
   Anexa III la Regulamentul (CEE) nr. 2377/90 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaizecea zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 septembrie 1996.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 224, 18.8.1990, p. 1.
   
      (2)  JO L 226, 7.9.1996, p. 5.
   
      (3)  JO L 317, 6.11.1981, p. 1.
   
      (4)  JO L 214, 24.8.1993, p. 31.
   ANEXĂ
   Anexa III la Regulamentul (CEE) nr. 2377/90 se modifică după cum urmează:
   Medicamente antiinfecțioase
   Antibiotice
   Tiamfenicol și compuși înrudiți
   
      
                  Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produse de analizat
               
               
                  Alte dispoziții
               
            
                  
                              „1.2.3.1.
                           
                           
                              Tiamfenicol
                           
                        
               
                  Tiamfenicol
               
               
                  Bovine, păsări de curte
               
               
                  40 μg/kg
               
               
                  Mușchi, ficat, rinichi, grăsime
               
               
                  Valorile provizorii ale LMR expiră la 1 ianuarie 1998.”
               
            
   Agenți antiparazitari
   Agenți cu acțiune asupra endoparaziților
   Benzimidazoli și pro-benzimidazoli
   
      
                  Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produse de analizat
               
               
                  Alte dispoziții
               
            
                  
                              „2.1.1.4.
                           
                           
                              Albendazol
                           
                        
               
                  Sumă de albendazol și toți metaboliții săi măsurați ca 2-aminobenzimidazol sulfonă
               
               
                  Bovine, ovine
               
               
                  100 μg/kg
               
               
                  Mușchi, grăsime, lapte
               
               
                  Valorile provizorii ale LMR expiră la 1 ianuarie 1998.
               
            
                  500 μg/kg
               
               
                  Rinichi
               
            
                  1 000 μg/kg
               
               
                  Ficat
               
            
                  
                              2.1.1.7.
                           
                           
                              Flubendazol
                           
                        
               
                  Flubendazol
               
               
                  Păsări de curte și vânat cu pene
               
               
                  500 μg/kg
               
               
                  Ficat
               
               
                  Valorile provizorii ale LMR expiră la 1 ianuarie 1998.
               
            
                  200 μg/kg
               
               
                  Mușchi
               
            
                  400 μg/kg
               
               
                  Ouă
               
            
                  Porcine
               
               
                  10 μg/kg
               
               
                  Mușchi, ficat, rinichi, grăsime
               
            
                  
                              2.1.1.8.
                           
                           
                              Oxibendazol
                           
                        
               
                  Oxibendazol
               
               
                  Bovine, ovine, porcine, ecvidee
               
               
                  100 μg/kg
               
               
                  Mușchi, ficat, rinichi, grăsime
               
               
                  Valorile provizorii ale LMR expiră la 1 ianuarie 1998.”
               
            
                  Bovine, ovine
               
               
                  50 μg/kg
               
               
                  Lapte
               
            
   Substanțe cu acțiune asupra sistemului nervos
   Substanțe cu acțiune asupra sistemului nervos central
   Tranchilizante derivate din butirofenonă
   
      
                  Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produse de analizat
               
               
                  Alte dispoziții
               
            
                  
                              „3.1.1.1.
                           
                           
                              Azaperonă
                           
                        
               
                  Azaperol
               
               
                  Toate speciile de animale de la care se obțin produse alimentare
               
               
                  100 μg/kg
               
               
                  Rinichi
               
               
                  Valorile provizorii ale LMR expiră la 1 ianuarie 1998.”
               
            
                  50 μg/kg
               
               
                  Ficat, mușchi, grăsime